pythainlp/thai-wiki-dataset-v3 huggingface dataset:
ราอุล มาซิอัส

ราอุล มาซิอัส (Raúl Macías Guevara)นักมวยสากลชาวเม็กซิโก เกิดเมื่อ  28 กรกฎาคม พ.ศ. 2477 เสียชีวิตเมื่อ 23 มีนาคม พ.ศ. 2552 รวมอายุได้ 75 ปี สถิติการชก 43 ครั้ง ชนะ 41 (น็อค 25) แพ้ 2
== ประวัติ ==
มาซิอัส เป็นนักมวยระดับแชมป์โลกของเม็กซิโก และยังเป็นนักแสดงและเทรนเนอร์ด้วย เขาเคยได้เหรียญทองแดงในกีฬาแพนอเมริกัน พ.ศ. 2494 มาซิอัสเริ่มชกมวยสากลอาชีพเมื่อ 1 มกราคม พ.ศ. 2496 ชนะน็อค เมโอ ซานเชส ยก 1 ที่เม็กซิโก หลังจากชกชนะรวด 8 ครั้ง โดยชนะน็อค 2 ครั้ง จึงขึ้นชิงแชมป์เม็กซิโกรุ่นแบนตัมเวทเมื่อ 17 ตุลาคม พ.ศ. 2496 ชนะคะแนน เบโต กัวเรย์ เมื่อชกชนะติดต่อกันอีก 6 ครั้ง จึงขึ้นชิงแชมป์ NABF กับนาเต บรูก เมื่อ 26 กันยายน พ.ศ. 2497 และเป็นฝ่ายชนะคะแนน  มาซิอัสเป็นนักมวยในยุคแรกๆที่โด่งดังและเป็นที่รู้จักทางโทรทัศน์ เนื่องจากในช่วงนั้นเริ่มมีโทรทัศน์แพร่หลายและมีการถ่ายทอดทางโทรทัศน์
ต่อมาเมื่อ รอแบร์ กอแอน แชมป์โลก NBA รุ่นแบนตัมเวท ปฏิเสธที่จะป้องกันตำแหน่งกับมาซิอัส NBA จึงปลดกอแอน และให้มาซิอัสชิงแชมป์โลกที่ว่างกับจำเริญ ทรงกิตรัตน์ นักมวยสากลชาวไทยแทน การชกมีขึ้นที่ซานฟรานซิสโก สหรัฐอเมริกา ซึ่งเป็นครั้งแรกที่มาซิอัสไปชกในต่างแดน ผลปรากฏว่ามาซิอัสชนะทีเคโอจำเริญ ยก 11 เมื่อ 9 มีนาคม พ.ศ. 2498 ได้ครองแชมป์โลก
ต่อมาเขาขึ้นชกนอกรอบเมื่อ 16 มิถุนายน และพ่ายแพ้เป็นครั้งแรกโดยแพ้น็อคบิลลี เพียคอก ยก 3 ซึ่งเป็นการแพ้น็อคครั้งเดียวของเขา จากนั้น ขึ้นชกชนะอีก 5 ครั้งก่อนจะป้องกันตำแหน่งแชมป์ครั้งแรก ชนะน็อค เลโอ เอสปิโนซาจากฟิลิปปินส์ ยก 10 เมื่อ 25 มีนาคม พ.ศ. 2499 ที่เม็กซิโก หลังจากชกชนะแบบนอกรอบอีก 9 ครั้ง   มาซิอัสขึ้นชกป้องกันแชมป์โลกกับดอมมี เออร์ซัวเมื่อ 15 มิถุนายน พ.ศ. 2500 มาซิอัสถูกชกลงไปนับก่อนในยกแรก ก่อนจะบุกตะลุยจนชนะทีเคโอเออร์ซัวได้ในยกที่ 11
ต่อมาเมื่อ 6 พฤศจิกายน ปีเดียวกัน มาซิอัสขึ้นชกป้องกันตำแหน่งกับอัลฟอนเซ ฮาลิมี ปรากฏว่าเขาเป็นฝ่ายแพ้คะแนนเมื่อครบ 15 ยก แต่ก็มีหลายคนที่เห็นว่าการชกครั้งนั้น มาซิอัสน่าจะเป็นฝ่ายชนะ หลังจากนั้น มาซิอัสขึ้นอีกราว 4 ครั้งก่อนจะแขวนนวมเมื่อ พ.ศ. 2502 อีก 3 ปีต่อมา เขาขึ้นชกอีกครั้ง ชนะน็อคช็อกโกแลต ซัมบราโน ยก 5 ในการชกเพื่อการกุศลเมื่อ 13 ตุลาคม พ.ศ. 2505 แล้วไม่ได้ขึ้นชกอีกเลย หลังจากเลิกชกมวย มาซิอัสตัดสินใจเป็นนักแสดง และต่อมาได้เป็นเทรนเนอร์ในค่ายมวยในเม็กซิโกซิตี
==เกียรติประวัติ==
แชมป์อเมริกาเหนือรุ่นแบนตัมเวท (2497)
* ชิง (ตำแหน่งว่าง), 26 กันยายน 2497 ชนะคะแนน เนท บรูค ที่ เม็กซิโก
แชมป์โลก NBA รุ่นแบนตัมเวท (WBA) (2498 – 2500)
* ชิง, 9 มีนาคม 2498 ชนะทีเคโอ จำเริญ ทรงกิติรัตน์ ยก 11 ที่ สหรัฐ
* ป้องกันครั้งที่ 1, 25 มีนาคม 2499 ชนะน็อค เลโอ เอสปีโนซา ยก 10  ที่ เม็กซิโก
* ป้องกันครั้งที่ 2, 15 มิถุนายน 2500 ชนะทีเคโอ ดอมมี่ อูซัว ยก 11 ที่ สหรัฐ
* เสียแชมป์, 6 พฤศจิกายน 2500 แพ้คะแนน อัลฟงเซ ฮาลิมี ที่ สหรัฐ
==อ้างอิง==
สถิติการชก boxrec.com
นักมวยสากลชาวเม็กซิโก 
แชมป์โลก WBA
บุคคลจากเม็กซิโกซิตี
อักษรวารังกสิติ

อักษรวารังกสิติ ประดิษฐ์ขึ้นโดยผู้นำชุมชน ลาโก โพทรา เพื่อใช้แทนระบบการเขียนที่คิดโดยมิชชันนารี โพทรากล่าวว่าเขาปรับปรุงมาจากอักษรที่เขาค้นพบในเอกสารทางไสยศาสตร์ โดยอักษรที่พบนั้น ประดิษฐ์โดย ธวัน ตูรี เมื่อราว พ.ศ. 1800
==ลักษณะ==
เขียนจากซ้ายไปขวา แนวนอน พยัญชนะส่วนใหญ่มีเสียงอะ แต่บางตัวมีเสียงออหรือเอ
==ใช้เขียน==
ภาษาโฮ ซึ่งเป็นภาษากลุ่มมุนดา มีผู้พูด 750,000 คนในรัฐมุนดารี พิหาร และโอริศาในอินเดีย
== แหล่งข้อมูลอื่น ==
รูปและการออกเสียงของอักษรวารังกสิติ
วารังกสิติ
อักษรคานาอันไนต์

อักษรคานาอันไนต์ หรืออักษรไซนาย จัดเป็นอักษรไร้สระชนิดแรก จุดกำเนิดเริ่มเมื่อราว 1,157 ปีก่อนพุทธศักราช คาบสมุทรไซนายถูกอียิปต์ครอบครอง ชุมชนที่พูดภาษาตระกูลเซมิติกในบริเวณนั้น ได้รับอิทธิพลวัฒนธรรมอียิปต์ และพัฒนาอักษรไฮโรกลิฟฟิกมาใช้เขียนภาษาของตน จากการศึกษาในอียิปต์ปัจจุบัน พบจารึกเขียนด้วยอักษรไซนาย อายุราว 1,357 ปีก่อนพุทธศักราช ในอียิปต์ตอนบน และใกล้เคียงกับข้อความภาษาอียิปต์ที่ใช้โดยผู้พูดภาษาตระกูลเซมิติกในอียิปต์
อักษรไฮโรกลิฟฟิกของอียิปต์มีสัญลักษณ์แทนเสียง ใช้คู่กับรูปอักษร ชาวไซนายสุ่มเลือกอักษรไฮโรกลิฟฟิกมาเป็นเครื่องหมายแทนเสียงของพยัญชนะตัวแรกของคำที่รูปอักษรอ้างถึง เช่น คำว่า วัวตัวผู้ /’aleph/ เป็นสัญลักษณ์แทนเสียง /อ/ จากนั้นอักษรนี้ได้แพร่หลายไปสู่ชาวคานาอัน เกิดเป็นอักษรคานาอันไนต์ และพัฒนาไปเป็นอักษรฟินิเชียอีกต่อหนึ่ง
== อ้างอิง==
ข้อมูลและภาพอักษรคานาอันไนต์ 
คานาอันไนต์
ปีศาจแดง ก.กุมานนท์

ปีศาจแดง ก.กุมานนท์ หรือ ปีศาจแดง เกียรติศักดิ์ธานี มีชื่อจริงว่า ธานี นาคขนอม เกิดเมื่อ 26 ธันวาคม พ.ศ. 2521 ที่จังหวัดนครศรีธรรมราช สถิติการชก 20 ครั้ง ชนะ 15 (น็อก 4) แพ้ 5
== เกียรติประวัติ ==
แชมป์ ABC รุ่นซูเปอร์ฟลายเวต (2544–2545)
* ชิง 15 สิงหาคม 2544 ชนะคะแนนอัลวิน เฟลิซิดา (ฟิลิปปินส์) ที่สถานีโทรทัศน์สีกองทัพบกช่อง 7 อสมท แขวงจอมพล เขตจตุจักร กรุงเทพมหานคร
* ป้องกันแชมป์ครั้งที่ 1, 17 ตุลาคม 2544 ชนะคะแนนอัลเบิร์ต ซีซาร์ (ฟิลิปปินส์) ที่ ห้างสรรพสินค้า เดอะมอลล์ ท่าพระ แขวงบุคคโล เขตธนบุรี กรุงเทพมหานคร
* ป้องกันแชมป์ครั้งที่ 2, 6 ธันวาคม 2544 ชนะคะแนนจูน แมกซีปอก (ฟิลิปปินส์) ที่พัทยา อ.บางละมุง จ.ชลบุรี
* ป้องกันแชมป์ครั้งที่ 3, 1 มีนาคม 2545 ชนะคะแนนลิโด แพนดิง (ฟิลิปปินส์) ที่ สวนอาหาร  ป.กุ้งเผา อุดมสุข แขวงบางนาเหนือ เขตบางนา กรุงเทพมหานคร
* ป้องกันแชมป์ครั้งที่ 4, 3 พฤษภาคม 2545 ชนะคะแนนดิออสกาโด กาบี (ฟิลิปปินส์) ที่จังหวัดนนทบุรี
* ป้องกันแชมป์ครั้งที่ 5, 5 กรกฎาคม 2545 ชนะคะแนนเรย์ ลีกัส (ฟิลิปปินส์) ที่บริษัท พิบูลย์ชัยน้ำพริกเผาไทยแม่ประนอม จำกัด แขวงศาลาธรรมสพน์ แขวงทวีวัฒนา เขตทวีวัฒนา กรุงเทพมหานคร
* ธันวาคม 2545 สละแชมป์
แชมป์ PABA รุ่นเฟเธอร์เวต
* ชิง 31 มีนาคม 2551 ชนะคะแนนอาร์เมีย ไลล่า (อินโดนีเซีย)  ที่ การกีฬาแห่งประเทศไทย แขวงหัวหมาก เขตบางกะปิ กทม.
* ป้องกันแชมป์ครั้งที่ 1, 17 ตุลาคม 2551 ชนะคะแนนไฮเม่ บาร์เซโลนา (ฟิลิปปินส์)  ที่กรุงเทพมหานคร
* ป้องกันแชมป์ครั้งที่ 2, 30 มกราคม 2552 ชนะคะแนนวิคเตอร์ มานอน (ฟิลิปปินส์) ที่จังหวัดอ่างทอง
* ป้องกันแชมป์ครั้งที่ 3, 28 พฤศจิกายน 2552 แพ้น็อกยกที่ 7 เมียร์ซาน ซัคซายลายคอฟ  ที่อัลมาเตอ
เคยชิงแชมป์ต่อไปนี้แต่ไม่สำเร็จ
* ชิงแชมป์ WBO inter-continetal รุ่นเฟเธอร์เวต 26 มีนาคม 2553 แพ้น็อกยกที่ 7 แอนเรส อเวนเซ่น  ที่เฮลซิงกิ
== ชื่อชกมวยอื่น ๆ ==
ปีศาจแดง เกียรติศักดิ์ธานี
สด เพชรสุภาพรรณ
สด สกินเดียวยิม
== อ้างอิง ==
สถิติการชก
นักมวยสากลชาวไทยรุ่นซูเปอร์ฟลายเวต
นักมวยสากลชาวไทยรุ่นเฟเธอร์เวต
บุคคลจากจังหวัดนครศรีธรรมราช‎
แชมป์ PABA
แชมป์ ABCO
ไฟแรง 3เคแบตเตอรี่

ไฟแรง สามเคแบตเตอรี่ สถิติการชก 11 ครั้ง ชนะ 9 (น็อค 5) แพ้ 2
==เกียรติประวัติ==
แชมป์ PABA รุ่นแบนตัมเวท (2542 - 2543)
* ชิง 3 กันยายน 2542 ชนะน็อค คัสมัน ฮาลานฮูเลวี (อินโด) ยก 1 ที่ จ.มุกดาหาร
* ป้องกันแชมป์ครั้งที่ 1, 28 มกราคม 2543 ชนะน็อค เปาซี่ อาเหม็ด (อินโด) ยก 2 ที่ จ.ราชบุรี
* เสียแชมป์, 8 เม.ย. 2543 แพ้น็อค โจเอล จูนิโอ (ฟิลิปปินส์)ยก 3 ที่ จ. กาฬสินธุ์
==อ้างอิง==
สถิติการชก 
ฟไรแง สามคเบแตตเอรี่
ฟไรแง สามคเบแตตเอรี่
หม่อมหลวงปุ่ม มาลากุล

หม่อมหลวงปุ่ม มาลากุล สถาปนิก ประจำกรมโยธาธิการ ผู้ออกแบบอนุสาวรีย์ประชาธิปไตย อนุสาวรีย์ชัยสมรภูมิ  และศาลท่านท้าวมหาพรหม โรงแรมเอราวัณ เป็นผู้ออกแบบตึกสันติไมตรีหลังนอก  ภายในทำเนียบรัฐบาล
หม่อมหลวงปุ่ม มาลากุล เป็นบุตรของ เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) และท่านผู้หญิงนงเยาว์ มาลากุล ณ อยุธยา มีพี่น้องร่วมมารดา ได้แก่
ม.ล. ปม มาลากุล
ม.ล. ประทิน มาลากุล
ม.ล. ประสันน์ มาลากุล
ม.ล. ประสาธะนี มาลากุล
ม.ล. ปีกทิพย์ มาลากุล
ม.ล. ปืนไทย มาลากุล
ม.ล. ปุ่ม มาลากุล (ปุ่มทอง มาลากุล)
ม.ล.(หญิง) ศิริปทุม มาลากุล
หม่อมหลวงปุ่ม จบการศึกษาจากโรงเรียนเทพศิรินทร์  สมรสกับคุณอารี ณ ป้อมเพชร  และคุณเพี้ยน มีบุตรธิดา 7 คน  นอกจากผลงานออกแบบอาคารแล้ว หม่อมหลวงปุ่มยังเป็นศิลปินวาดภาพเขียนสีน้ำมันที่มีชื่อเสียงอีกด้วย
== แหล่งข้อมูลอื่น==
ภาพแสตมป์ไทย ชุดที่ระลึกราชประชาสมาสัย วันแรกจำหน่าย : 10 สิงหาคม พ.ศ. 2503 ออกแบบโดย หม่อมหลวงปุ่ม มาลากุล
อลังการงานศิลป์ที่...แบงก์ชาติ 
เปิดกรุพันล้าน งานศิลป์ล้ำค่าของกสิกรไทย 
ปุ่ม มาลากุล
ปุ่ม มาลากุล
ปุ่ม มาลากุล
บุคคลจากโรงเรียนเทพศิรินทร์
กีฬามหาวิทยาลัยโลก

กีฬามหาวิทยาลัยโลก (World University Games เคยใช้ชื่อ Universiade ตั้งแต่ ค.ศ. 1959-2020) เป็นชื่อการแข่งขันกีฬาหลายชนิดระหว่างนักศึกษามหาวิทยาลัยจากนานาชาติทั่วโลก อยู่ในการกำกับดูแลของ สหพันธ์กีฬามหาวิทยาลัยโลก (Federation of International University Sports - FISU) โดยชื่อเดิม Universiade เป็นการนำศัพท์ภาษาอังกฤษ 2 คำ คือ university (มหาวิทยาลัย) และ olympiad (โอลิมปิก) มาสนธิกัน
การจัดการแข่งขันจะจัดขึ้นทุกสองปี โดยมีกีฬามหาวิทยาลัยโลกฤดูหนาวและกีฬามหาวิทยาลัยโลกฤดูร้อน ซึ่งทั้งสองมหกรรมกีฬานี้จะจัดแข่งขันในปีเดียวกัน แต่ต่างเวลาและสถานที่ การแข่งขันกีฬามหาวิทยาลัยโลกเริ่มจัดครั้งแรกเมื่อ พ.ศ. 2504 โดยจัดขึ้นที่เมืองตูริน ประเทศอิตาลี
== สถานที่จัดการแข่งขัน ==
==สรุปเหรียญ==
{| 
|-
| 1 ||align=left| || 474 || 404 || 371 || 1249
|-
| 2 ||align=left| || 414 || 281 || 244 || 939
|-
| 3 ||align=left| || 409 || 329 || 253 || 991
|-
| 4 ||align=left| || 391 || 315 || 343 || 1049
|-
| 5 ||align=left| || 284 || 288 || 370 || 942
|-
| 6 ||align=left| || 197 || 172 || 188 || 548
|-
| 7 ||align=left| || 171 || 190 || 226 || 587
|-
| 8 ||align=left| || 160 || 170 || 156 || 470
|-
| 9 ||align=left| || 145 || 125 || 140 || 410
|-
| 10 ||align=left| || 109 || 145 || 197 || 451
|-
|}
== แหล่งข้อมูลอื่น ==
กีฬามหาวิทยาลัย 2007 (ฤดูร้อน) ที่กรุงเทพ 
กีฬามหาวิทยาลัย 2007 (ฤดูหนาว) ที่ตูริน 
เว็บบอร์ดพูดคุยเกี่ยวกับกีฬามหาวิทยาลัยโลก 2007 ที่กรุงเทพ
กีฬา
กิจกรรมมหาวิทยาลัย
กีฬามหาวิทยาลัยโลก
เส้นใยอาหาร

เส้นใยอาหาร (dietary fiber) คือ ส่วนของพืช ผัก ผลไม้ที่มนุษย์รับประทานได้ แต่ไม่ถูกย่อยโดยน้ำย่อยของคน แต่อาจถูกย่อยโดยจุลินทรีย์บางชนิดในทางเดินอาหารของคน เส้นใยอาหารเป็นคาร์โบไฮเดรตโมเลกุลใหญ่ ๆ
เส้นใยอาหารแบ่งเป็นกลุ่มใหญ่ ๆ ได้ 2 กลุ่ม คือ
เส้นใยอาหารที่ไม่ละลายน้ำ  ช่วยเพิ่มกากอาหาร และทำความสะอาดทางเดินอาหาร
เส้นใยอาหารละลายน้ำ พวกนี้ เมื่อละลายน้ำ จะมีลักษณะเป็นเจล สามารถจับน้ำตาล ดูดซับน้ำมันได้
เส้นใยอาหาร มีประโยชน์ต่อร่างกายในแง่ช่วยให้การขับถ่ายสะดวก ช่วยจับไขมันจากอาหาร ลดการดูดซึมพวกน้ำตาล ดังนั้นจึงมีผลดีต่อคนเป็นเบาหวาน ช่วยป้องกันการดูดซึมของสารก่อมะเร็ง เพราะขับถ่ายออกได้เร็ว และลดการสัมผัสต่อผนังลำไส้ นอกจากนี้ยังช่วยในการลดน้ำหนัก เนื่องจากทำให้ปริมาณอาหารมากขึ้น มีการดูดน้ำเข้ามาในทางเดินอาหาร ทำให้รู้สึกอิ่มเร็ว ลดการบริโภคอาหารลง
ผลต่อการขับถ่าย เส้นใยอาหารชนิดที่เป็นเซลลูโลส มีคุณสมบัติอุ้มน้ำ ทำให้อุจจาระอ่อน ขับถ่ายดี ท้องไม่ผูก ทำให้ไม่เป็นโรคริดสีดวงทวาร ลำไส้โป่งพอง และมะเร็งลำไส้ใหญ่
แหล่งอาหารที่มีเส้นใยอาหารสูง ได้แก่
ผัก : สะเดา ใบชะพลู แคร์รอต ใบกุยช่าย คะน้า ถั่วฝักยาว
ผลไม้ : มะม่วงดิบ กล้วย ส้ม
นอกจากนี้พบได้ใน ถั่วเมล็ดแห้ง เมล็ดพืช และข้าวซ้อมมือ
มนุษย์ต้องการเส้นใยอาหารวันละ 25 กรัม สำหรับเด็กปริมาณที่แนะนำให้บริโภคต่อวัน = อายุ + 5 เช่นอายุ 12 ปี ปริมาณเส้นใยอาหารที่ควรบริโภค = 12+5 = 17 กรัม เป็นต้น
การที่จะได้รับเส้นใยอาหารให้เพียงพอ ควรได้รับผักประมาณ 2 ทัพพี ต่อมื้อ และกินข้าวกล้อง มีผลไม้ 3–4 ส่วนต่อวัน ถ้าได้รับเส้นใยอาหารมากเกินไป โดยเฉพาะได้จากยาเม็ดสกัดเส้นใยอาหาร อาจทำให้มีการขับแคลเซียม เหล็ก สังกะสี แมกนีเซียม ออกทางอุจจาระได้
เส้นใยอาหารจากเกษตรอินทรีย์หรือจากธรรมชาติดีที่สุดสำหรับมนุษย์
เราดูข้อมูลแล้ว เราเริ่มที่จะปรับพฤติกรรมของเราหันมาเติมเส้นใยอาหารให้กับร่างกายกัน การเลือกผักและผลไม่ที่จะบริโภคควรให้ความสำคัญกับแหล่งที่มา นั่นหมายถึงเราจะปลอดภัยหลังจากการบริโภค การบริโภคผักและผลไม้ให้ได้ประโยชน์นั้นควรระลึกถึงผักและผลไม่ปลอดสารพิษเป็นสิ่งแรก ไม่ใช้ไม่มีสารเคมีหรือสารพิษเจือปนในกระบวนการผลิต ไม่ใช้ปุ๋ย หรือยาฆ่าแมลง ควรเลือกเป็นอันดับแรก เพราะเส้นใยอาหารไปมีความสัมพันธุ์กับร่างกายของมนุษย์เราอย่างมาก กล่าวคือ หลังจากร่างกายย่อยสารอาหารจากผักและผลไม้แล้ว กากใยจะไปเป็นบ้านและไปเป็นอาหารให้กับสิ่งมีชีวิตกลุ่มใหญ่ที่อาศัยในร่างกายของคนเราเป็นจุลินทรีย์ดีที่เรารู้จักกันในชื่อของ "แล็กโทบาซิลลัส" เป็นแค่กลุ่มเดียวที่เรานิยมทานนมเปรียวเพราะต้องการเพิ่มจุลินทรีย์ให้กับร่างกาย แต่คุณทราบไหมว่า จุลินทรีย์ทั้งหมดล้วนใช้กากเส้นใยอาหารที่ร่างกายไม่ใช้แล้วนำมาเป็นอาหารและบ้านให้พวกเขา ในเชิงวิทยาศาสตร์เราเรียกพวกเขาว่า "โพรไบโอติก" และอาหารของพวกเขาจะเรียกว่าพรีไบโอติค นี่คือประโยชน์อีกข้อที่ได้จากเส้นใยอาหาร ในสมุนไพรจากธรรมชาติบางชนิดจะมีเส้นใยอาหารทั้ง 2 ชนิดนี้ อยู่ในพืชชนิดเดียวกัน
==อ้างอิง==
ผลิตภัณฑ์เสริมอาหาร
โภชนาการ
ยาระบาย
หม่อมหลวงปีกทิพย์ มาลากุล

หม่อมหลวงปีกทิพย์ มาลากุล อดีตปลัดกระทรวงการต่างประเทศ ในปี พ.ศ. 2500 อดีตเอกอัครราชทูตไทยประจำกรุงลอนดอน ประเทศอังกฤษ ระหว่าง พ.ศ. 2501-2505
หม่อมหลวงปีกทิพย์ มาลากุล (2448 - 2530 : 81 ปี) เป็นบุตรของ เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) และท่านผู้หญิงนงเยาว์ มาลากุล ณ อยุธยา (นงเยาว์ ธรรมาธิกรณาธิบดี) มีพี่น้องร่วมมารดา ได้แก่
ม.ล. ปม มาลากุล
ม.ล. ประทิน มาลากุล
ม.ล. ประสันน์ มาลากุล
ม.ล. ประสาธะนี มาลากุล
ม.ล. ปีกทิพย์ มาลากุล
ม.ล. ปืนไทย มาลากุล
ม.ล. ปุ่ม มาลากุล (ปุ่มทอง มาลากุล)
ม.ล.(หญิง) ศิริปทุม มาลากุล
มีพี่น้องต่างมารดา เกิดจาก เจ้าหญิงฟองแก้ว ณ เชียงใหม่ ได้แก่
ม.ล. เทียม มาลากุล
และมีพี่น้องต่างมารดา เกิดจาก คุณวงศ์ บุญยะรังคะ ได้แก่
ม.ล. กวิน มาลากุล
ม.ล. หวิว มาลากุล
ม.ล. หวีด มาลากุล
==ประวัติการทำงาน==
หม่อมหลวงปีกทิพย์ เป็นนักการทูตไทยคนแรกในประเทศพม่า เป็นอุปทูตไทย เมื่อครั้งเปิดสถานทูต เมื่อวันที่ 14 มกราคม พ.ศ. 2492 หลังจากพม่าได้รับเอกราชจากอังกฤษ ต่อมาจึงได้เลื่อนเป็นเอกอัครราชทูตไทยประจำประเทศพม่า แล้วจึงย้ายไปดำรงตำแหน่งเอกอัครราชทูตไทยประจำกรุงลอนดอน ประเทศอังกฤษ  ท่านเป็นผู้รับเสด็จ พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อครั้งเสด็จพระราชดำเนินเยือนสหรัฐอเมริกาและประเทศต่าง ๆ ในยุโรป 14 ประเทศ เป็นเวลา 7 เดือน เมื่อเดือนกรกฎาคม พ.ศ. 2503
==ชีวิตครอบครัว==
หม่อมหลวงปีกทิพย์ จบการศึกษาจากโรงเรียนเทพศิรินทร์ สมรสกับ คุณชนัฏ มาลากุล ณ อยุธยา (บุตรีของ พระยาประกิตกลสาร) มีบุตร-ธิดา 5 คน คือ
ปนัดดา มาลากุล ณ อยุธยา
นายปีย์ มาลากุล ณ อยุธยา สมรสกับ ท่านผู้หญิงอารียา มาลากุล ณ อยุธยา มีบุตรชาย 1 คน คือ นายธรรมา มาลากุล ณ อยุธยา
พลเอก แป้ง มาลากุล ณ อยุธยา สมรสกับ คุณหญิงศิริรัตน์ มาลากุล ณ อยุธยา (เอื้อวิทยา)
คุณหญิง ทิพยวดี ปราโมช ณ อยุธยา สมรสกับ หม่อมหลวงเสรี ปราโมช
ทับทิม มาลากุล ณ อยุธยา  สมรสกับนายอลาสแตร์ เลน (Alastair Lane) ชาวอังกฤษ มีบุตรคือ ซาร่า มาลากุล เลน
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2498 – 80x80px เครื่องราชอิสริยาภรณ์มงกุฎเบลเยียม ชั้นที่ 2
* พ.ศ. 2498 – 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2
* พ.ศ. 2498 – 80x80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
* พ.ศ. 2498 – 80x80px เครื่องราชอิสริยาภรณ์แดนเนอโบร ชั้นที่ 2
* พ.ศ. 2498 – 80x80px เหรียญมงกุฎ
* พ.ศ. 2498 – 80x80px เครื่องราชอิสริยาภรณ์ล้านช้างร่มขาว ชั้นตริตาภรณ์
* พ.ศ. 2499 – 80x80px เครื่องอิสริยาภรณ์แห่งสหภาพพม่า ชั้นมหาสเรสิธุ (ฝ่ายพลเรือน)
* พ.ศ. 2499 – 80x80px เครื่องราชอิสริยาภรณ์ฟีนิกซ์ ชั้นที่ 2
* พ.ศ. 2500 – 80x80px เครื่องราชอิสริยาภรณ์กิตติคุณฝ่ายพลเรือน ชั้นที่ 1
* พ.ศ. 2504 – 80x80px เครื่องราชอิสริยาภรณ์รอยัลวิกตอเรียน ชั้นที่ 1
*พ.ศ. 2507 – 80x80px เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
* พ.ศ. 2507 – 80x80px เครื่องราชอิสริยาภรณ์ปัง กวน เนการา ชั้นที่ 2
== ลำดับสาแหรก ==
==อ้างอิง==
หม่อมหลวง
ราชสกุลมาลากุล
นักการทูตชาวไทย
บุคคลจากโรงเรียนเทพศิรินทร์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ท.จ.ว.
ความมั่งคั่ง

ความร่ำรวย (Wealth) เป็น สถานะภาพเชิงเปรียบเทียบ ตรงข้ามกับ ความยากจน ความร่ำรวย หมายถึง การมีอยู่มาก โดยทั่วไปหมายถึงมีทรัพย์สินเงินทองมาก บุคคลที่มีความร่ำรวย เรียกว่า คนรวย หรือ เศรษฐี
นอกจากนี้ คำว่า "รวย" ยังสามารถนำไปใช้ในการเปรียบเปรยได้หลากหลาย เช่น "เขาเป็นคนรวยน้ำใจ" หมายความว่าเป็นคนมีน้ำใจเผื่อแผ่ให้กับคนอื่น ๆ หรืออย่างที่โบราณกล่าวว่า "รูปสวยรวยเสน่ห์" หมายถึงเป็นคนหน้าตาดีแล้วยังเป็นคนที่มีคนอื่น ๆ รักชอบมากมาย เป็นต้น
ความร่ำรวย
อ.กาบัง

redirect อำเภอกาบัง
อ.กรงปินัง

redirect อำเภอกรงปินัง
อ.ยะหา

redirect อำเภอยะหา
ราชสีห์

ราชสีห์ (Rajasiha : The Great Lion) เป็นสัตว์หิมพานต์ เป็นสัญลักษณ์ของภาควิชาหรือคณะ รัฐศาสตร์ และ หน่วยงานด้านการปกครองหลายแห่ง
ในทางสากลราชสีห์ถือเป็นสัญลักษณ์แห่งอำนาจ
== ประวัติ ==
ราชสีห์เป็นสัตว์ที่มีพละกำลังสูง ในตำนานหิมพานต์สามารถจำแนกออกได้เป็น 2 ชนิดหลัก ๆ คือ ราชสีห์ และ สิงห์ผสม ส่วนสิงห์ผสมนั้นมีอยู่มากมาย โดยปกติสิงห์ผสมคือสัตว์ที่มีลักษณะของราชสีห์กับสัตว์ประเภทอื่น แต่ในความเป็นจริงแล้วไม่มีราชสีห์ชนิดใดที่ใกล้เคียงกับสิงโต
== ชนิด ==
ตำนานแบ่งออกเป็น 4 ชนิด ได้แก่
ไกรสรราชสีห์ คือ ราชสีห์ขาว ในตำนานกล่าวว่าไกรสรราชสีห์เป็นสัตว์ที่มีพละกำลังแรงกล้า เป็นนักล่าชั้นเยี่ยมและกินสัตว์ใหญ่น้อยเป็นอาหาร
กาละราชสีหะ (กาฬสีห์) คือ ราชสีห์ดำ กินพืชเป็นอาหารเท่านั้น กาฬสีหะมีกายดำสนิท และใหญ่ราวโคหนุ่ม (คำว่า “กาฬ” แปลว่าดำ) ถึงแม้กาฬสีหะจะกินเฉพาะพืช แต่ก็ใช่ว่าจะมีกำลังน้อยกว่าราชสีห์ชนิดอื่น ราชสีห์ทุกชนิดมีเสียงคำรามอันทรงพลัง ในตำนานกล่าวว่าเพียงเสียงคำรามของราชสีห์ก็สามารถทำให้สัตว์อื่นเจ็บได้
ตินสีหะ (ติณณสีหะ) คือ ราชสีห์แดง เป็นราชสีห์อีกชนิดที่กินแต่พืชเป็นอาหาร มีเท้าเป็นกีบแบบม้า
บัณฑุราชสีห์ (บัณฑรสีห์) คือ ราชสีห์เหลือง มีผิวกายสีเหลือง เป็นสัตว์กินเนื้อ บัณฑุราชสีห์จัดได้ว่าเป็นสัตว์นักล่าขนาดใหญ่สัตว์ ที่ถูกล่า มีตั้งแต่สัตว์ประเภทกวาง ควาย ช้าง หรือแม้แต่มนุษย์ ในเอกสารที่มีเรื่องราวเกี่ยวกับป่าหิมพานต์ระบุว่า มีร่างกายเหมือนสีใบไม้เหลืองและใหญ่เท่ากับวัวหนุ่ม
ราชสีห์ทั้งสี่ชนิดนี้ มหาวิทยาลัยแรกๆ ที่มีคณะรัฐศาสตร์ ได้นำไปตั้งเป็นสัญลักษณ์ประจำคณะ
ไกรสรราชสีห์  คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ (สิงห์ขาว)
กาละราชสีหะ  คณะรัฐศาสตร์ จุฬาลงกรณ์มหาวิทยาลัย (สิงห์ดำ)
ตินสีหะ   คณะรัฐศาสตร์ มหาวิทยาลัยธรรมศาสตร์ (สิงห์แดง)
บัณฑุราชสีห์   คณะรัฐศาสตร์ มหาวิทยาลัยรามคำแหง (สิงห์ทอง)
== ดูเพิ่ม ==
คชสิงห์
== อ้างอิง ==
สัตว์ในนิยาย
วันไม้เท้าขาว

วันไม้เท้าขาว (White Cane Safety Day) ตรงกับวันที่ 15 ตุลาคมของทุกปี ในสหรัฐอเมริกา นับตั้งแต่ปี ค.ศ. 1964 เป็นต้นมา มีวัตถุประสงค์เพื่อเฉลิมฉลองความสำเร็จของผู้ที่ตาบอดหรือผู้พิการทางสายตา โดยไม้เท้าขาวถือเป็นสัญลักษณ์สากลของคนตาบอดทั่วโลก และเป็นเครื่องมือที่นำไปสู่อิสรภาพ
ประธานาธิบดี ลินดอน บี. จอห์นสัน ได้ลงนามในประกาศวันไม้เท้าขาวภายในหนึ่งชั่วโมงหลังจากมีมติร่วมออกมา
== แหล่งข้อมูลอื่น ==
White Cane Safety Day: A Symbol of Independence (article from the National Federation of the Blind web site) 
36 U.S.C. § 142
วันสำคัญ
รายชื่อวันสำคัญในเดือนตุลาคม

รายชื่อวันสำคัญเดือนตุลาคม มีดังนี้
10
ฟักทอง

thumb
ฟักทอง เป็นพืชชนิดหนึ่ง ใช้ทำได้ทั้งอาหารคาว ของหวาน และเป็นอาหารว่างได้ด้วย ปกติฟักทองเมื่อแก่จัดจะมีสีเหลืองอมส้ม เป็นพืชมีเถา ปลูกได้ทั่วไปทั้งในเขตร้อนและเขตหนาว ในทางพฤกษศาสตร์ จัดอยู่ในสกุล Cucurbita วงศ์ Cucurbitaceae เป็นพืชที่มีถิ่นกำเนิดในทวีปอเมริกา และแพร่กระจายไปทั่วโลก
==ประวัติ==
โดยทั่วไปเชื่อว่าตระกูลสควอชมีจุดกำเนิดในอเมริกากลาง  แล้วแพร่กระจายไปทั่วโลกภายหลัง ฟักทองเข้าสู่ญี่ปุ่นโดยพ่อค้าชาวโปรตุเกสเมื่อราว พ.ศ. 2083 โดยนำมาจากกัมพูชา  ชื่อภาษาโปรตุเกสของสควอชคือ  Cambodia abóbora (カンボジャ・アボボラ) และย่อลงในภาษาญี่ปุ่นเหลือเพียง kabocha บางบริเวณในญี่ปุ่นย่อเป็น "bobora" มีความหวานน้อย
== ลักษณะทางพฤกษศาสตร์ ==
ฟักทองเป็นไม้เถาเลื้อยไปตามดิน มีมือสำหรับยึดเกาะ ลำต้นอวบน้ำ ใบเดี่ยวรูปห้าเหลี่ยม มีขนทั้งสองด้าน ดอกสีเหลืองรูปกระดิ่ง ผลฟักทองมีด้วยกันหลายลักษณะ บางครั้งเป็นผลเกือบกลมก็มี แต่โดยทั่วไปเป็นรูปทรงกลมแป้น ผิวขรุขระเล็กน้อย เมื่อยังดิบเนื้อค่อนข้างแข็ง
ฟักทองแบ่งเป็นตระกูลหลักสองตระกูลคือ ตระกูลฟักทองอเมริกัน (pumpkin) ขนาดผลใหญ่ เนื้อยุ่ย กับตระกูลสควอช (Squash) ได้แก่ฟักทองไทยและฟักทองญี่ปุ่น  เปลือกแข็ง เนื้อแน่น ฟักทองไทยมีหลายสายพันธุ์ เช่น คางคกดำ คางคกลาย ศรีเมือง ข้องปลา สีส้ม รูปร่างกลมแป้น ผิวขรุขระเล็กน้อย ดิบเปลือกสีเขียวเข้ม เมื่อสุกจึงเป็นสีเหลืองอมส้ม ฟักทองญี่ปุ่น หรือกะโบะชะ (Kabocha) อยู่ในตระกูลสควอช (Squash) เช่นเดียวกับฟักทองไทย ผลเป็นทรงกลมขนาดเล็ก เนื้อแน่น รสหวานมัน

ฟักทองนำมาปรุงอาหารได้หลายชนิด เช่น พายฟักทอง ซุปฟักทอง เทมปุระ แกง กินกับน้ำพริก  น้ำฟักทองคั้นสด ฟักทองผัดไข่ มีฤทธิ์ลดน้ำตาลในเลือด เมล็ดฟักทองมีสารคิวเคอร์บิทีน ช่วยขับพยาธิตัวตืด ใช้เป็นอาหารว่าง น้ำมันจากเมล็ดฟักทองนิยมใช้ปรุงอาหารในยุโรปตะวันออกและตะวันออกกลาง ยอดฟักทองใช้รับประทานเป็นฝัก รากฟักทองนำมาต้มดื่มช่วยถอนพิษจากแมลงกัดต่อย 
ฟักทองมีกากใยสูง อุดมด้วยวิตามินเอและสารต่อต้านการผสมกับออกซิเจนกับเกลือแร่ และมี “กรดโพรไพโอนิก” กรดนี้ทำให้เซลล์มะเร็งให้อ่อนแอลง ในเนื้อฟักทองมีแคโรทีนและแป้ง ใช้แต่งสีขนมเช่น ขนมฟักทอง ลูกชุบ โดยนำเนื้อนึ่งสุกมายีกับแป้งหรือถั่วกวน
== ประโยชน์และการใช้ ==
ฟักทองถือเป็นพืชในตระกูลมะระ ชนิดไม้เถาขนาดใหญ่ ผิวผลขณะยังอ่อนมีสีเขียว เมื่อแก่จะแล้วจะมีสีเขียวสลับเหลือง ผิวไม่เรียบขรุขระเปลือกมีลักษณะแข็งเนื้อในสีเหลือง มีเส้นใยอยู่ภายในเป็นสีเหลืองนิ่มพร้อมกับเมล็ดสีขาวแบนๆ ติดอยู่ ประโยชน์ของฟักทองนั้นมีมากมาย สามารถนำมาใช้กินบำรุงร่างกายและรักษาโรคได้ดี
== อ้างอิง ==
== แหล่งข้อมูลอื่น ==
http://www.doae.go.th/library/html/detail/pumpkin/pumpkin2.htm 
ผัก
ผลไม้
วงศ์แตง
พืชที่เป็นพิษต่อพยาธิ
สมุนไพร
อาหารหลัก
ฟุตบอลโลก รุ่นอายุไม่เกิน 20 ปี

ฟุตบอลโลก รุ่นอายุไม่เกิน 20 ปี เป็นการแข่งขันฟุตบอลชายชิงแชมป์โลก ซึ่งจัดการแข่งขันทุกสองปี สำหรับทีมชาติสมาชิกฟีฟ่าที่มีอายุไม่เกิน 20 ปี การแข่งชันจัดขึ้นครั้งแรกในปี ค.ศ. 1977 ซึ่งประเทศตูนิเซียเป็นเจ้าภาพ ในนาม ฟุตบอลเยาวชนชิงแชมป์โลก (FIFA World Youth Championship) โดยใช้นามนี้จนถึงการแข่งขันในปี ค.ศ. 2005 ก่อนที่จะเปลี่ยนชื่อเป็นปัจจุบันในปี ค.ศ. 2007 ทีมชนะเลิศปัจจุบันคือ ยูเครน และเป็นสมัยแรกของพวกเขาในการแข่งขันในปี ค.ศ. 2019 ที่ประเทศโปแลนด์
== ผลการแข่งขัน ==
=== ฟุตบอลโลก รุ่นอายุไม่เกิน 20 ปี ===
===ฟุตบอลเยาวชนชิงแชมป์โลก===
== ความสำเร็จ ==
1 = รวมถึงผลในนามยูโกสลาเวีย
2 = รวมถึงผลในนามสหภาพโซเวียต
3 = รวมถึงผลในนามเยอรมนีตะวันตก
=== ทีมที่เข้าร่วมการแข่งขัน ===

== ดูเพิ่ม ==
ทีมชาติที่ลงแข่งขันฟุตบอลโลก รุ่นอายุไม่เกิน 20 ปี
== อ้างอิง ==
== แหล่งข้อมูลอื่น ==
สถิติผลการแข่งขัน จาก rsssf.com
ฟุตบอลโลก รุ่นอายุไม่เกิน 20 ปี  จากเว็บไซต์ฟีฟ่า
 
การแข่งขันฟุตบอล
กีฬาเยาวชน
เกราะเกียร์

เกราะเกียร์ คือชุดเกราะที่ถือกำเนิดจาก จอมปีศาจอาราโก พร้อมกับชุดเกราะของเหล่าขุนพลปีศาจทั้ง 4 คือ ขุนพลปีศาจ ชูเท็นโดจิ ขุนพลปีศาจ ราจูร่า ขุนพลปีศาจ อานุบิสึ ขุนพลปีศาจ นาสะ แต่ถูก คาออส นักบวชลึกลับผู้เป็นคู่ปรับกับจอมปีศาจ ใช้ลูกแก้วแห่งคุณธรรมผนึกพลังของชุดเกราะไว้ ทำให้จอมปีศาจได้ชุดเกราะเพียง 4 ชุดเกราะเท่านั้น
จอมปีศาจอาราโกเจ็บแค้น คาออส เป็นอย่างมากที่แย่งชิงเอาชุดเกราะไปได้ ทำให้จอมปีศาจไม่สามารถดึงพลังปีศาจจากชุดเกราะได้ทั้งหมด คาออสนั้นหลังจากที่ผนึกพลังของชุดเกราะไว้ด้วยลูกแก้วทั้ง 5 คือ
เกราะเกียร์ฝ่ายคุณธรรม

==เกราะเกียร์เร็กกะ==
ลูกแก้วจิน ลูกแก้วแห่งคุณธรรม ถูกผนึกอยู่ภายในเกราะเกียร์ ทำให้เกิดเป็น เกราะเร็กกะแห่งเพลิง
==เกราะเกียร์ซุยโคะ==

ลูกแก้วชิน ลูกแก้วแห่งความเชื่อมั่น ถูกผนึกอยู่ภายในเกราะเกียร์ ทำให้เกิดเป็น เกราะซุยโคะแห่งสายน้ำ
==เกราะเกียร์คองโก==

ลูกแก้วงิ ลูกแก้วแห่งความเที่ยงธรรม ถูกผนึกอยู่ภายในเกราะเกียร์ ทำให้เกิดเป็น เกราะคองโกแห่งปฐพี
==เกราะเกียร์เท็นคู==

ลูกแก้วฉิ ลูกแก้วแห่งสติปัญญา ถูกผนึกอยู่ภายในเกราะเกียร์ ทำให้เกิดเป็น เกราะเท็นคูแห่งอากาศ
==เกราะเกียร์โคริน==

ลูกแก้วเร ลูกแก้วแห่งความนอบน้อม ถูกผนึกอยู่ภายในเกราะเกียร์ ทำให้เกิดเป็น เกราะโครินแห่งแสงสว่าง
เกราะเกียร์ฝ่ายอธรรม
ลูกแก้วแห่งความซื่อสัตย์
ลูกแก้วแห่งความซื่อสัตย์  ถูกผนึกอยู่ภายในเกราะเกียร์ของ ชูเท็น โดจิ
ลูกแก้วแห่งความกตัญญู
ลูกแก้วแห่งความกตัญญู ถูกผนึกอยู่ภายในเกราะเกียร์ของ นาสะ
ลูกแก้วแห่งความกล้าหาญ
ลูกแก้วแห่งความกล้าหาญ ถูกผนึกอยู่ภายในเกราะเกียรของ อานูบิสึ
ลูกแก้วแห่งความอดทน
ลูกแก้วแห่งความอดทน ถูกผนึกอยู่ภายในเกราะเกียร์ของ ราจูร่า
กเราะเกียร์
ธนาคารพัฒนาเอเชีย

ธนาคารพัฒนาเอเชีย (Asian Development Bank; ย่อ: ADB) เป็นสถาบันการเงินที่มีจุดมุ่งหมายเพื่อสนับสนุนระบบเศรษฐกิจ และการพัฒนาของประเทศแถบเอเชียและแปซิฟิก ผ่านการให้เงินกู้ และความสนับสนุนด้านเทคนิค  ก่อตั้งขึ้นในปี พ.ศ. 2509 โดยความช่วยเหลือของสหประชาชาติ มีประเทศเข้าร่วมก่อตั้ง 31 ประเทศ  จนถึงปัจจุบัน (พ.ศ. 2562) มีประเทศสมาชิกทั้งสิ้น 68 ประเทศ เป็น 49 ประเทศในภูมิภาค และ 19 ประเทศจากพื้นที่อื่น 
ธนาคารพัฒนาเอเชียมีสำนักงานใหญ่อยู่ที่กรุงมะนิลา ประเทศฟิลิปปินส์ ในแต่ละปีได้ให้ความช่วยเหลือด้านเงินกู้เป็นเงินประมาณ 7 พันล้านดอลลาร์สหรัฐ  โดยแต่ละโครงการมีมูลค่าประมาณโครงการละ 100 ล้านดอลลาร์สหรัฐ  ใช้เงินทุนจากการลงทุนพันธบัตรในตลาดการเงินต่างๆ
== โครงสร้างผู้ถือหุ้น==
ธนาคารพัฒนาเอเชียเกิดขึ้นจากการร่วมทุนโดยประเทศต่างๆ ประเทศผู้ถือหุ้นใหญ่ 20 อันดับแรกมีดังต่อไปนี้:
== ดูเพิ่ม ==
ธนาคารพัฒนาแอฟริกา
ธนาคารโลก
== อ้างอิง ==
== แหล่งข้อมูลอื่น ==
เว็บไซต์ธนาคารพัฒนาเอเชีย
ADB Institute
ธนาคาร
สถาบันการเงินระหว่างประเทศ
ชาญชัย รวยรุ่งเรือง

ชาญชัย รวยรุ่งเรือง หรือ เหยียน ปิน  เป็นนักธุรกิจชาวจีนที่เปลี่ยนมาเป็นสัญชาติไทยภายหลังสมัย พล.ต.อ.ประมาณ อดิเรกสาร เป็น รมว. มหาดไทย
==  ประวัติ ==
ชาญชัย เกิดที่มณฑลซานตุง อยู่ในครอบครัวลูกกำพร้า และอยู่ในคณะงิ้วที่ตำบลเหอหนาน มณฑลซานตุง รายงาน HURUN REPORT 2005 ว่า เหยียน ปิน มีฐานะร่ำรวยเป็นอันดับที่ 30 ของมหาเศรษฐีจีน ด้วยจำนวนทรัพย์สินที่ประเมินได้ 430 ล้านดอลลาร์สหรัฐ หรือกว่า 17,000 ล้านบาท
== เส้นทางธุรกิจ ==
ชาญชัยเปิดบริษัท หัวปิน กรุ๊ป ประกอบธุรกิจการท่องเที่ยว การค้าขายระหว่างประเทศ
2538 เป็นตัวแทนเครื่องดื่มกระทิงแดง สร้างโรงงานผลิตเครื่องดื่ม "เรด บูล" หรือ "กระทิงแดง"  มูลค่า 4,500 ล้านหยวน ที่เสินเจิ้น สร้างอาคารหัวปิน และธุรกิจอีกหลายอย่าง
2547 นายพงษ์ศักดิ์ รักตพงศ์ไพศาล ขณะเป็น รมช.กระทรวงพาณิชย์ มอบหมายให้ "เหยียน ปิน" เป็นตัวแทนจัดจำหน่ายและกระจายสินค้า โอทอป ในประเทศจีน
== อ้างอิง ==
ชาญชัย รวยรุ่งเรือง 
นักธุรกิจชาวจีน